
Petőfi Sándor Művelődési Ház

 Szervezeti és Működési Szabályzatának 
1 sz. függeléke

Házirend 

2025.

Csömör, 2025.

A Petőfi Sándor Művelődési Ház házirendjéről

Az intézmény jogállása: önálló jogi személy.

Azonosító adat:
A költségvetési szerv megnevezése: 
Petőfi Sándor Művelődési Ház
A költségvetési szerv székhelye:

2141 Csömör Vörösmarty u. 1.

A költségvetési szerv elérhetősége:

Telefon: 06-28/543-790, 

levélcím: 2141 Csömör, Pf.: 33.

A költségvetési szerv törzskönyvi azonosító száma: 
651482
A költségvetési szerv adószáma: 



16798210-1-13
A költségvetési szerv KSH statisztikai számjele: 

16798210-9329-322-13
Az intézmény közfeladata:

Közszolgáltató költségvetési szerv, közművelődési feladatot ellátó közintézmény.
Nyitvatartása:
A nyitva tartást az igazgató határozza meg.

A nyitva tartás általánosan: hétköznap 8.00–21.00 óra között, hétvégén rendezvényhez igazodóan.

Az intézmény rendezvényeinek látogatási szabályai
1. Nyitvatartási időben – zártkörű rendezvények kivételével – minden érdeklődő látogathatja az intézményt, igénybe veheti kulturális berendezéseit, eszközeit. 

Belépődíjas rendezvény látogatásának feltétele a jegyvásárlás. 

2. Látogatóink zavartalan művelődése és szórakozása érdekében az intézmény területén TILOS: 


· Közízlést sértő (rendezetlen, piszkos) öltözék viselése,

· A rendezvények és foglalkozások zavarása hangoskodással, megbotránkoztató magatartással,

· Ittas állapotban a művelődési házban tartózkodni,

· Dohányozni.

3. Az intézmény közösségi célokat szolgál, ezért védelme, berendezésének anyagi felelősséggel történő használata – az okozott kár megtérítése –, a tisztaság és a rend megóvása minden látogatónak kötelessége.

4. Azok a személyek, akik a házirendet megsértik, eltilthatók az intézmény látogatásától, súlyosabb esetben ellenük szabálysértési eljárás kezdeményezhető.

5. A művelődési ház dolgozója köteles a felmerült akadályok elhárításáról a legjobb belátása szerint cselekedni. Ha úgy látja jónak – kellő indok esetén –, dönthet a rendezvény korábbi befejezéséről, vagy meg nem tartásáról az intézmény maximális érdekeit azonban szem előtt kell tartani!

6. A helyiségek és eszközök bérletidíj-köteles használata: a helyiség és eszközök bérleti díja képviselő-testületi döntés értelmében kerülnek megállapításra.
7. A bérleti szerződésekre vonatkozó előírások: A bérleti szerződésnek tartalmaznia kell a bérbe vevő pontos adatait, a bérbevétel időtartamát, időpontját, a bérleti díjat, annak megfizetésének feltételeit, a lemondás feltételeit. Ehhez egységes bérleti szerződés formátum áll az intézmény rendelkezésére. 
A meghatározott nyitvatartási időn túli programok lebonyolításáért az intézmény a terembérleti díjon felül ügyeleti díjat is megállapít, amit túlórában kifizet az ügyeletesnek.

A rendezvényekre történő ki- és bepakolás idejére pakolási díj kérhető, amely a terembérleti díj 50%-a.
8. Belépőjegy, részvételi díj elszámolása: A belépőjegyeket, valamint a részvételi díjak elszámolását az önkormányzattal kötött együttműködési szerződésben foglaltak szerint kell végrehajtani.
9. Zártkörű rendezvények: A rendezvények csak a bérlő engedélye alapján látogathatók. A bérlő köteles megállapodást kötni a rendezvény megvalósításáról.
10. A helyiségek és eszközök bérletidíj-mentes használata: 

A részletes szabályokat az 1 sz. melléklet a „SZABÁLYZAT a térítésmentes használatba adásról, és az arra vonatkozó Használati Szerződés részleteivel kapcsolatban” szabályozza.
· A művelődési ház csoportjai térítésmentesen használják a művelődési házat. 

· Az önkormányzat és az önkormányzati intézmények térítésmentesen használhatják a művelődési házat. 
· Nemzetiségi önkormányzatok: 

· évente 2 alkalommal – a tavaszi és az őszi félévben 1–1 alkalommal - nonprofit kulturális esemény megszervezésére térítésmentesen használhatják a nagytermet, amennyiben nyitvatartási időn kívül kívánják használni, ügyeleti díjat kell fizetniük
· évente 1 alkalommal regionális jelentőségű nemzetiségi rendezvény megtartásához térítésmentesen használhatják a nagytermet, amennyiben nyitvatartási időn kívül kívánják használni, ügyeleti díjat kell fizetniük
· évente egyszer térítésmentesen használhatják a nagytermet, amennyiben nyitvatartási időn kívül kívánják használni, ügyeleti díjat kell fizetniük. 
Ezen felül ezek a szervezetek is bérleti díjat kötelesek fizetni.
· Önkormányzati, Állami és Egyházi oktatási és nevelési intézmények:

· évente 2 alkalommal – a tavaszi és az őszi félévben 1–1 alkalommal – az intézmények csoportjai (zenekar, énekkar) nonprofit kulturális esemény megszervezésére térítésmentesen használhatják a nagytermet, amennyiben nyitvatartási időn kívül kívánják használni, ügyeleti díjat kell fizetniük.
· évente 2 alkalommal – a tavaszi és az őszi félévben 1–1 alkalommal - nonprofit kulturális esemény megszervezésére térítésmentesen használhatják a nagytermet, nyitvatartási időben.
· évente egyszer térítésmentesen használhatják az intézmény nagytermét. Amennyiben nyitvatartási időn kívül szeretnék igénybe venni az intézményt, abban az esetben ügyeleti díjat kell fizetniük.
Ezen felül ezek a szervezetek is bérleti díjat kötelesek fizetni.

· Székhelyét és tevékenységi körét tekintve csömöri civil szervezetek – akiknek nincs pártpolitikai kötődése, és egyházi szervezetek: 
· Közgyűlés megtartására, illetve vezetői megbeszélésekre havonta egyszer hétköznap nyitvatartási időben kisteremben, a szabad kapacitások figyelembevételével a művelődési ház igazgatójával egyeztetett időpontban térítésmentesen tartózkodhatnak. 
· Évente egyszer bármilyen jellegű rendezvény esetén térítésmentesen használhatják a nagytermet, amennyiben nyitvatartási időn kívül kívánják használni, ügyeleti díjat kell fizetniük.
 Ezen felül ezek a szervezetek is bérleti díjat kötelesek fizetni.

· A két legrégebbi csömöri civil szervezet helyiséghasználata:

· A Turnovszky István Kertbarát Kör az udvari helyiséget térítésmentesen használhatja heti egy, előre egyeztetett időpontban
· A Báló Lipót Kulturális Egyesület az alagsori helységet használhatja heti egy, előre egyeztetett időpontban
Ennek részleteit a szervezetekkel kötött együttműködési megállapodás szabályozza.

10.1 Amennyiben a rendezvény a lekötött időponttól számítva 90 napon belüli visszamondásra kerül, a Használót fizetési kötelezettség terheli, melynek mértéke a hatályos terembérleti díj 50%-a.
10.2 Az intézmények és a szervezetek, valamint a kapcsolódó vagy segítő alapítványok és egyesületek egy szervezetnek számítanak.
10.3 Ingyenes rendezvények megvalósítása esetén kötelező feltüntetni, hogy a Csömör Nagyközség Önkormányzata és a Petőfi Sándor Művelődési Ház támogatásával valósul meg a rendezvény.
11. A függelékben meghatározott használati díjaktól az intézményvezető – a település érdekében különös méltányosságot érdemlő esetekben – a Népjóléti és Kulturális Bizottság döntése alapján eltérhet. Ezirányú döntés iránti kérelmeket a Népjóléti és Kulturális Bizottság felé kell beterjeszteni. A Népjóléti és Kulturális Bizottság ezen döntéséről az intézményvezetőt 3 napon belül, a Képviselő-testületet a soron következő ülésén tájékoztatni köteles.
12. Politikai rendezvények, állami ünnepek esetén az ügyeleti szolgálatot az intézmény igazgatója látja el.

13. Ruhatár: Az intézményben nem működik ruhatár, rendezvények alkalmával a rendezők gondoskodnak a ruhák elhelyezéséről, ruhatár kialakításáról.
14. A büfé üzemeltetője külön megállapodás, zártkörű pályázat alapján kerül kiválasztásra. A büfé az előre egyeztetett bérleti díj ellenében szolgáltat, a részleteket a bérleti szerződés szabályozza.

15. Dohányzás: a többször módosított 1999. évi XLII. törvény értemében nem lehet dohányozni az intézmény területén.

16. A tűzriadó-terv, a közérdekű telefonszámok, valamint az elsősegélydoboz és a defibrillátor az információs pultban kerül elhelyezésre.
17. Záró és hatályba léptető rendelkezések:
Jelen szabályzat az SZMSZ 1. sz. függeléke.

2025. december 1-től lép hatályba. Ezzel egyidejűleg a 2025. január 1-től érvényes ez irányú szabályozás hatályát veszti.

Jóváhagyása és módosítása a művelődési ház igazgatójának hatásköre.
Előírásainak megismerése és betartása valamennyi munkatárs részére kötelező.

Csömör, 2025. november 10.










Szeltner László










      igazgató

SZMSZ 1. sz. függelék, 1. sz. melléklete
S Z A B Á L Y Z A T

a térítésmentes használatba adásról, és az arra vonatkozó Használati Szerződés részleteivel kapcsolatban

A Petőfi Sándor Művelődési Ház (továbbiakban: PSMH) SZMSZ 1. számú függelékének 10. pontja szerint, egyes szervezetek (továbbiakban: Használó) alkalmanként térítésmentesen használhatják az Intézmény egyes tereit.

A térítésmentes használat az alábbi feltételek mellett valósulhat meg:

1. Használati Szerződés:

1.1. A térítésmentes használat kizárólag a jelen szabályzatban meghatározott pontoknak a Használó általi elfogadásával és betartásával valósulhat meg.

1.2. A Használó által meghatalmazott képviselő és a PSMH képviselője a használatról - a jelen szabályzatban foglaltakra figyelemmel - Használati Szerződést köt.

1.3. A Használati Szerződés megkötésére a PSMH részéről a PSMH igazgatója jogosult.

1.4. A Használati Szerződés kötelező melléklete a kitöltött „Adatbekérő lap külsős rendezvényekhez” dokumentum.

2.Térítésmentesség, felmerülő egyéb díjak:

2.1. A térítésmentesség a PSMH Intézmény termeinek használatára vonatkozik.

2.2. Amennyiben a használat a hatályos SZMSZ szerinti nyitvatartási időn kívüli teremhasználatot igényel és jelent, abban az esetben a Használónak a PSMH érdekkörében felmerülő egyéb költségeket - döntően személyi jellegű kiadások - meg kell fizetnie.

2.3. Ilyen jellegű felmerülő személyi költség a PSMH munkavállalóinak un. Ügyeleti díja, melynek mértéke személyenként 2025. 12. 01.-től:
· Hétköznapon 22 óra utánig tartó, 8 óránál rövidebb rendezvényen

15.000 Ft

· Hétköznapon 22 óra utánig tartó, 8 óránál hosszabb rendezvényen

25.000 Ft

· Hétvégén 22 óráig befejeződő, maximum 8 óra hosszú rendezvényen

15.000 Ft

· Hétvégén 22 óráig befejeződő, 8 óránál hosszabb rendezvényen


20.000 Ft

· Hétvégén 22 óra utánig tartó, maximum 5 óra hosszú rendezvényen

25.000 Ft

· Hétvégén 22 óra utánig tartó, 5 – 8 óra hosszú rendezvényen


30.000 Ft

· Hétvégén 22 óra utánig tartó, 8 – 12 óránál hosszabb rendezvényen

35.000 Ft

2.4. Amennyiben a rendezvény pénteken (hétköznap) kezdődik, de áthúzódik szombat (hétvége) hajnalig, akkor az hétvégi rendezvénynek minősül.

2.5. Az ingyenes használat nem vonatkozik, nem terjed ki a PSMH hang és fénytechnikai berendezéseinek használatára.
2.6. Amennyiben szükség van a PSMH hang és fénytechnikai berendezéseire, azt külön díjazás ellenében az Intézménnyel kell egyeztetni.

3. Étel és ital forgalmazása, behozatala az Intézménybe:

3.1. Az Intézményben Büfé üzemel. A Büfé a PSMH-val kötött szerződése alapján az Intézményen belüli kizárólagos ital és ételforgalmazásra jogosult forgalmazó. 

3.2. Amennyiben a Használó külsős étel, vagy ital forgalmazót kíván igénybe venni a rendezvényéhez kapcsolódóan, azt csak az Intézmény és a Büfé írásos engedélyével vagy un. távolmaradási díj fizetése ellenében teheti meg. A távolmaradási díj összegében a rendezvény megtartása előtt írásban meg kell állapodnia a fenti feleknek.

3.3. Az un. Batyus Bálok alkalmával az italszolgáltatást PSMH-val kötött szerződése alapján a Büfé végzi, csak ételek hozhatóak be az Intézménybe. 
3.4. Ennek a betartásáért a Használó a felelős. Amennyiben ezen szerződéses feltételt a Használó hitelt érdemlően, bizonyított módon megszegi, abban az esetben a rendezvény számított italfogyasztásának megfelelő kártalanítási összeg megfizetésre köteles a Büfé felé. 

4. A térítésmentes használat ideje és módja:

4.1. A térítésmentes használat nem korlátlan idejű, maximum 10 óra hosszára vonatkozik.

4.2. A rendezvényhez kapcsolódó bepakoláshoz és díszítéshez, a Használó a rendezvény megkezdését megelőzően maximum 2 órát vehet igénybe térítésmentesen. Ennek pontos ideje az Intézmény szabad kapacitásai függvényében módosulhat, de alapvetően a rendezvény megkezdése előtti idősávra vonatkozik.

4.3. A rendezvény végét követően a kipakolás maximum 1 órát vehet igénybe térítésmentesen.

4.4. Amennyiben ennél több idő szükséges a bepakoláshoz, díszítéshez és kipakoláshoz, azt a Használó térítés ellenében veheti igénybe, melynek mértéke a hatályos terembérleti díj 50%-a.

4.5. Amennyiben a rendezvény a lekötött időponttól számítva 90 napon belüli visszamondásra kerül, a Használót fizetési kötelezettség terheli, melynek mértéke a hatályos terembérleti díj 50%-a. 

5. A térítésmentes használatért és a jelen szabályzatban foglaltak betartásáért felelős:

5.1.1. A jelen Szabályzatban megfogalmazottak betartásáért és betartatásáért a Petőfi Sándor Művelődési Ház igazgatója a felelős.

Csömör, 2025. november 10.










Szeltner László










      igazgató

